CELEX: C2006/060/77
Language: da
Date: 2006-03-11 00:00:00
Title: Sag T-416/05: Sag anlagt den  25. november 2006  — Olympiakes Aerogrammes A.E. mod Kommissionen

11.3.2006   
            
            
               DA
            
            
               Den Europæiske Unions Tidende
            
            
               C 60/39
            
         Sag anlagt den 25. november 2006 — Olympiakes Aerogrammes A.E. mod Kommissionen
   (Sag T-416/05)
   (2006/C 60/77)
   Processprog: græsk
   Parter
   
      Sagsøger: Olympiakes Aerogrammes A.E. (Olympic Airlines) (Athen, Grækenland) [ved: dikigoros V. Christianos]
   
      Sagsøgt: Kommissionen for De Europæiske Fællesskaber
   Sagsøgerens/sagsøgernes påstande
   
               —
            
            
               Artikel 1, stk. 1 og 4, og artikel 2, i beslutning C 11/2004 annulleres for så vidt angår sagsøgeren.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   I forbindelse med privatiseringen af græske, statslige flyselskab »Olympic Airways« blev sagsøgeren, der er et nyt selskab, oprettet og overtog luftfarten, hvorimod det gamle selskab, der ændrede navn til »Olympiaki Aeroporia-Ypiresies A.E« (Olympic Airways Services, herefter »OA«), beholdt alle de øvrige aktiviteter, navnlig groundhandling, vedligeholdelse og reparation af fly. Med den anfægtede beslutning har Kommissionen fastslået, at Grækenland har ydet sagsøgeren og OA statsstøtte, som er uforenelig med traktaten, af følgende årsager:
   Den leje, som sagsøgeren betaler for leasing af fly, er lavere end den leje, der betales i henhold til hovedleasingaftalen, til skade for den græske stat og OA
   
               —
            
            
               Værdien af sagsøgerens aktiver var overvurderet på tidspunktet for oprettelsen
            
         
               —
            
            
               Den græske stat tolererer vedvarende, at OA skylder i skat og socialudgifter.
            
         
               —
            
            
               Med sit søgsmål har sagsøgeren først og fremmest anfægtet den del af beslutningen, der vedrører den leje, som sagsøgeren betaler. Sagsøgeren har gjort gældende, at der ikke foreligger statsstøtte, og følgelig er den anfægtede beslutning i strid med artikel 87, stk. 1, EF. Ifølge sagsøgeren har Kommissionen hverken analyseret OA's beslutning om at udlease flyene ud fra kriteriet om en privat investor eller undersøgt, om sagsøgeren har opnået en fordel, som sagsøgeren ikke ville have kunnet opnå på markedsvilkår. Kommissionen har desuden foretaget en åbenbar fejlagtig bedømmelse, idet den har sammenlignet den leje, som sagsøgeren betaler, med den leje, OA betaler i henhold til hovedleasingaftalen., og ikke med den leje, som sagsøgeren skulle have betalt, hvis sagsøgeren havde henvendt sig til en anden lessor.
            
         Sagsøgeren har fremført tilsvarende argumenter, for så vidt angår den del af den anfægtede beslutning, som vedrører de leasede fly. Navnlig på dette punkt har sagsøgeren gjort gældende, at der er begået en åbenbar fejlagtig bedømmelse, idet Kommissionen fejlagtigt har antaget, at sagsøgeren har indgået en finansiel leasingaftale, hvorimod sagsøgeren hævder, at der kun er indgået operationel leasingaftale.
   Sagsøgeren har ligeledes gjort gældende, at alle Kommissionens konstateringer savner begrundelse.
   For så vidt angår den del af beslutningen, hvor det konkluderes, at sagsøgeren er OA's efterfølger, har sagsøgeren gjort gældende, at Kommissionen har begået fejlagtig bedømmelse, idet den ikke har taget højde for, at OA's aktiviteter blev videreført, at de to selskaber ikke er indbyrdes afhængige, og at en privatisering er i gang. Sagsøgeren har ligeledes anført, at der mangler en begrundelse, da Kommissionen ikke har undersøgt kriteriet om retsaktens økonomiske logik, idet det herved blev pålagt at udskille luftfarten fra OA, at oprette et nyt selskab, og efterfølgende at sælge det til private.
   Med hensyn til konstateringen i den anfægtede beslutning om Grækenlands vedvarende tolerance i forhold til OA har sagsøgeren gjort gældende, at der er sket en tilsidesættelse af fællesskabsretten for så vidt angår begrebet statsstøtte, idet Kommissionen ikke har undersøgt Grækenlands adfærd i lyset af kriteriet om en privat kreditor. Sagsøgeren har desuden anført, at der mangler begrundelse, og at der er sket tilsidesættelse af proportionalitetsprincippet, i det omfang den anfægtede beslutning pålægger sagsøgeren at tilbagebetale al den ulovlige støtte, som sagsøgeren blev tildelt i forbindelse med udskilningen, skønt disse beløb vedrørte det gamle selskabs samtlige aktiviteter, hvoraf de fleste forsat udføres af OA, hvorimod sagsøgeren alene er aktiv inden for lufttransport.